Għaliex il-bajd taċ-ċikkulata u l-fenek? Kurżitajiet dwar l-Għid
Minkejja li kulħadd jaf li fl-Għid niċċelebraw il-qawmien ta' Kristu mill-mewt, ftit huma dawk li kapaċi jirrispondu mistoqsijiet ta' kurżità relatati mal-Għid, fosthom għaliex nieklu l-bajd taċ-ċikkulata u għaliex il-fenek hu assoċjat ma' din il-festa. L-isem Bl-Ingliż il-kelma użata hi Easter . Bil-kontra ta' ismijiet ta' festi oħra, pereżempju 'Christmas' li tinqasam fil-kliem "Christ" u "mass", Easter ma tistax tinqasam bl-istess mod. Il-kelma Easter ġejja minn isem alla tal-fertilità Anglo-Sassonu magħruf bħala Eostre. Dan kien adottat u użat f'ċelebrazzjonijiet Kristjani, b'konsegwenza li l-isem għadu jintuża sal-lum. U Għid bil-Malti? Din ġejja mill-kelma Għarbija "Eid" li tfisser festa. Il-fenek Ħafna jkunu dawk li jistaqsu dwar ir-relevanza tal-fenek mal-festa tal-Għid. L-ispjegazzjoni dwar it-tradizzjoni tal-fenek tvarja minn kultura għal oħra u minn reliġjon għal oħra. Teorija minnhom tgħid li darba Eostre rifset għasfur u biddlitu f'fenek biex ma jħossx bard u peress li darba kien għasfur, bied il-bajd li mbagħad il-fenek żejjen u tahom lil Eostre bħala rigal. Teorija oħra tgħid li l-fenek beda għax darba n-nies kienu jemmnu li l-fniek kienu ermafroditi, jiġifieri li jistgħu jwelldu mingħajr ma jitilfu l-verġinità. Din it-teorija għandha relazzjoni mal-istorja ta' Marija li welldet lil Kristu mingħajr ma tilfet il-verġinità tagħha. Bajd pysanka Fl-Ukraina t-tpinġija fuq il-bajd tal-Għid hi tradizzjoni artistika li tmur lura ġenerazzjonijiet sħaħ. Oriġinarjament dawn il-bajd kienu jsiru biex jissimbolizzaw il-fertilità u t-tkeċċija tal-ispirti ħżiena. Illum il-ġurnata jsiru għall-wirt kulturali u s-sbuħija astetika tagħhom. Semana Santa Semana Santa hi kelma bl-Ispanjol li tfisser "Il-Ġimgħa Mqaddsa". Hi festa ċċelebrata fi Spanja, fejn bħal Malta, il-ħwienet kollha minbarra r-ristoranti jagħlqu, u l-post kollu jinbidel. B'kollox 55 knisja differenti tipparteċipa f'din il-festa. It-tradizzjonijiet ta' din il-festa huma simili ħafna għat-tradizzjoni li jittellgħu Malta. Il-laħam tal-Għid Teorija prolifika wara din it-tradizzjoni ssib l-oriġini tagħha fil-Kristjaneżmu. Din it-teorija tgħid li reġina li kien jisimha Ishtar welldet tilef jismu Tammuz. Tammuz kien kaċċatur, imma l-karriera tiegħu malajr spiċċat meta nqatel minn ħanżir salvaġġ. Probabilment minħabba l-mibegħda tagħha lejn il-ħnieżer, Ishtar organizzat Ħadd fejn l-ikel li kien jittiekel kiel laħam tal-ħnieżer. L-Epitáphios Threnos Din hi tradizzjoni marbuta mar-reliġjonijiet Ortodossi Griegi li tittella' fil-Ġimgħa l-Kbira u li tfisser il-bikja tal-qabar. Fi knejjes jittella' funeral fejn jitfakkar il-mod li kien midfun Kristu wara li sallbuh.